Sergio Agüero

Sergio Agüero (* 2. jún 1988, Quilmes, Argentína) je bývalý argentínsky futbalový útočník. Hrával za argentínsky klub Independiente, španielsky Atletico Madrid, anglicky Manchester City a kariéru ukončil v španielskej Barcelone. V roku 2021 musel ukončiť kariéru kvôli problémom so srdcom. 
Je najlepším strelcom Manchestru City a patrí medzi najlepších hráčov, ktorý hrali v anglickej Premier League. V reprezentácii Argentíny je tretím najlepším strelcom po Lionelovi Messimu a Gabrielovi Batistutovi.
Klubová kariéra.
CA Independiente.
V drese Independiente nastúpil vo veku 15 rokov a 35 dní, čím prekonal rekord Diega Maradonu a stal sa najmladším hráčom v histórii argentínskej ligy.
Atletico Madrid.
V máji 2006 sa Agüero pripojil k Atleticu Madrid za približne 20 miliónov eur čo bol rekord klubu. Prvú sezónu za Atletico Madrid ukončil zo siedmimi gólmi vo všetkých súťažiach. Po odchode Fernanda Torresa do Liverpoolu sa stal pravdepodobne najdôležitejším hráčom klubu a to vo veku 19 rokov. V sezóne 2007-08 sa stal tretím najlepším strelcom sezóny za Danielom Gützom a Luísom Fabianom. V zápase proti Barcelone sa stal mužom zápasu, keď dvakrát skóroval a zariadil penaltu pre Atletico Madrid. Strelil tiež dôležite góly proti Realu Madrid, Valencii, Seville či Villarealu, čím zariadil štvrté miesto pre Atletico Madrid a kvalifikovanie sa do Ligy majstrov po viac než desiatich rokoch. Prvé góly v Lige majstrov dal 16. septembra pri výhre 3:0 nad PSV Eindhoven, čím pomohol Atleticu postúpiť do osemfinále súťaže. V sezóne 2009/10 sa stali víťazmi Európskej ligy UEFA, Agüero asistoval pri oboch gólov pri výhre 2:1 nad Fulhamom. 27. augusta 2010 vyhral s Atleticom Superpohár UEFA, keď zdolali Inter Miláno 2:0. Sezóna 2010/11 bola pre Agüera najlepšia, keď dokázal dať 20 ligových gólov. V poslednom zápase za Atletico proti Mallorce zaznamenal dve miľníky, pri výhre 4:3 zaznamenal svoj prvý hattrick a zároveň dal svoj 100. gól za klub.
Manchester City.
Prvá sezóna.
28. júla 2011 Manchester City potvrdil, že Agüero podpísal päťročnú zmluvu. Pre svoju prvú sezónu v City dostal dres s číslom 16 a začal nosiť dres s názvom Kun Agüero. Agüero debutoval za City 15. augusta 2011 v zápase proti Swansea City pri víťazstve 4:0. V zápase nastúpil ako striedajúci hráč v 59. minúte, svoj prvý gól stihol streliť za prvých deväť minút. V prvej sezóne za City dokázal dať 23 ligových gólov
Posledný zápas sezóny.
Päť víťazstiev v rade pomohlo City zmazať osembodové manko na Manchester United a do posledného zápasu sezóny išli s náskokom gólu. Proti Queens Park Rangers City potrebovalo remizovať alebo vyhrať keďže v tom istom čase ich najväčší rival hral proti Sunderlandu. Od 66. minúty malo City o jedného hráča viac no stále prehrávalo 1:2 naopak Manchester United vyhrával 1:0. V reakcii nato Roberto Mancini povolal útočníkov Edina Džeka a Maria Balotelliho. V druhej minúte nastavenia vyrovnal na 2:2 Edin Džeko a dodal ešte nádej mužstvu. Manchester United v tej chvíli už ukončil zápas víťazstvom nad Sunderlandom 1:0. V 94. minúte Agüero po príhrávke od Maria Balloteliho nabehol do pokutového územia a umiestnil prudkú strelu do rohu brány, čím zariadil víťazstvo a prvý anglický titul od roku 1968.
Ďalšie sezóny.
Sezónu 2012/13 začal ziskom anglického superpoháru proti Chelsea. S Manchestrom City sa v roku 2013 dostali do finále FA Cupu kde ale prehrali s Wiganom Athletic 0:1. V sezóne 2013/14 vyhral svoj druhý anglický titul a dal 28 gólov vo všetkých súťažiach. 18. októbra 2014 strelil všetky štyri góly pri víťazstve 4:1 nad Tottenhamom, Agüero tak strelil 61. gól v Premier League, čím prekonal Carlosa Téveza ako rekordného strelca tímu v súťaži. V sezóne 2014/15 sa stal prvýkrát najlepším strelcom sezóny, keď dal 26 gólov. 13. augusta 2016 dal prvý súťažný gól za Manchester City pod vedením Pepa Guardiolu. 21. októbra 2017 dal svoj 177. gól za Manchester City pri víťazstve 3:0 nad Burnley čím vyrovnal rekord Erica Brooka. Bolo to tiež 11. víťazstvo Citizens v rade, čím vyrovnal ďalší rekord. Svoj rekordný 178. gól dal 1. novembra v zápase Ligy majstrov proti Neapolu. V sezóne 2017/18 vyhral už svoj tretí anglický titul. V ďalšej sezóne dokázal zo City obhájiť titul, ktorý doplnil o víťazstva v FA Cupe a v EFL Cupe. Sezóna 2020/21 bola pre Agüera posledná za klub. S tímom vyhral na konci sezóny piaty anglický titul a dostal sa do finále Ligy majstrov. Zápas proti Chelsea bol jeho posledným za klub. 
Za desať sezón sa Agüero stal najlepším strelcom v histórii klubu, dokopy dal 260 gól z toho 184 v Premier League a dokázal vyhrať 15 trofejí z toho päť anglických titulov.
FC Barcelona a ukončenie kariéry.
Dňa 31. mája 2021 Agüero súhlasil s podpisom zmluvy zo španielskou Barcelonou. 17. októbra 2021 debutoval z lavičky pri víťazstve 3:1 nad Valenciou. Svoj prvý a jediný gól za klub dal pri svojom prvom vystúpení v El Clásicu, keď skóroval pri prehre 1:2. O sedem dní neskôr bol prevezený do nemocnice s nepríjemným pocitom na hrudníku diagnostikovaným ako srdcová arytmia počas domácej remízy 1:1 proti Alavésu. V novembri 2021 bolo oznámené, že bude mimo hry najmenej tri mesiace,  ale 15. decembra 2021 Agüero na radu lekárov oznámil svoj odchod z futbalu a poďakoval tímom, za ktoré hral.
Reprezentačná kariéra.
Mládežnícke tímy.
Za Argentínu do 20 rokov vyhral dvakrát Majstrovstvá sveta do 20 rokov v roku 2005 a 2007. K tomu pridal zlatú olympijskú medailu na letnej olympiáde 2008.
Seniorský tím.
Vo veku 18 rokov debutoval za Argentínu medzi seniormi v priateľskom zápase proti Brazílii. O rok neskôr dal svoj prvý gól v kvalifikačnom zápase na Majstrovstvá sveta vo futbale 2010 proti Bolívii.
Majstrovstvá sveta 2014 a Copa América 2015 a 2016.
Agüero bol nominovaný na Majstrovstvá sveta vo futbale 2014 v Brazílii. S reprezentáciou sa dostal do finále turnaja kde ale prehrali s Nemeckom 0:1 po predĺžení. 
Agüero bol nominovaný na Copa América 2015 v prípravnom zápase proti Bolívii zaznamenal prvý reprezentačný hattrick pri víťazstve 5:0. Agüero strelil na turnaji tri góly a dostal sa do finále turnaja kde ale prehrali s Čile po penaltovom rozstrelu.
Agüero bol nominovaný na Copa América 2016. Agüerov prvý gól na turnaj dal pri víťazstve 5:0 nad Panamou, čím zariadil postup do štvrťfinále. Po druhom prehratom finále Copa América s Čile po penaltovom rozstrelu, Agüero uvažoval o možnom odchode z reprezentácie.
Majstrovstvá sveta 2018.
Agüero bol menovaný na Majstrovstvá sveta vo futbale 2018 v Rusku. V prvom zápase na turnaji proti Islandu pri remíze 1:1 strelil prvý gól na turnaji svoj vôbec prvý gól na Majstrovstvách sveta. V osemfinále proti Francúzsku pri prehre 3:4 zaznamenal posledný gól Argentíny na turnaji.
Copa América 2019 a 2021.
Bol menovaný na Copa América 2019. Na turnaji zaznamenal tri góly z toho jeden v zápase o bronz. 
Bol menovaný na Copa América 2021. Na turnaji zaznamenal 100. vystúpenie v národnom drese v zápase proti Bolívii. Agüero sa na konci tešil zo zisku prvého medzinárodného titulu.
Štatistiky.
Klubové.
1 Copa Libertadores
2 Európska liga UEFA
3 Pohár Intertoto UEFA
4 Liga majstrov UEFA
5 Superpohár UEFA
6 FA Community Shield
Úspechy.
Atletico Madrid
Manchester City
Argentína U20
Argentína U23
Argentína
Individuálne